NaiveNeuron/SloPal huggingface dataset:
Kolíková, Mária, poslankyňa NR SR (2024-01-10):
Ďakujem veľmi pekne, pán poslanec, za priblíženie postavy akademika pána Burdu. Ja by som bola veľmi rada, keby akademické senát právnickej fakulty si všímal tieto vyjadrenia na túto osobu. Myslím si, že by bolo naozaj namieste, aby to všetko bral to úvahy pri novej voľbe dekana. A ja dúfam a verím, že okrem toho, že sme pohoršení k týmto hodnotovým switchom tejto osoby, tak že to neostane iba na našom pohoršení, ale že tí, ktorí môžu zmeniť osobu, ktorá reprezentuje právnickú fakultu, tak to budú brať do úvahy veľmi zodpovedne pri ďalšej voľbe, lebo ono to je naozaj presne tak. Tí mladí ľudia na právnickej fakulte, budúci právnici, budúci politici možní vlastne spomedzi týchto právnikov, ktorí dnes študujú, tak v osobe dekana vidia určitý vzor. Veď to je osoba, ktorá sa stal dekanom právnickej fakulty. Takže pre nich zosobňuje nejaké hodnoty človeka, ku ktorému vlastne prirodzene, prirodzene majú nejakú, nejaký sklon vzhliadať. A my im vysvetľujeme, že, prosím vás, nevzhliadajte k nemu, to je chybné k nemu vzhliadať a nemalo by to ostať na tom, že my na to apelujeme, ale je namieste, aby toto bral do úvahy akademické senát pri jeho ďalšej voľbe. Pretože táto osoba je naozaj hanbou akademikov, je hanbou právnickej fakulty a ja dúfam a verím, že takáto voľba akademického senátu už nebude sa opakovať v budúcnosti. Ďakujem pekne.
Puci, Róbert, poslanec NR SR (2018-10-16):
Ďakujem pekne. Vážený pán minister, pán predsedajúci, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony. V súlade s § 73 ods. 1 zákona o rokovacom poriadku podávam v prvom čítaní informáciu, spravodajskú informáciu a predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre, pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Šimečka, Michal, podpredseda NR SR (2024-01-08):
Ďakujem veľmi pekne. Pani poslankyňa Bihariová.
Kuriak, Milan, poslanec NR SR (2022-12-20):
Pán predseda, dajte hlasovať o návrhu zákona ako o celku bez odporúčania gestorského výboru.
Pellegrini, Peter, podpredseda NR SR (2020-09-17):
Posledný v ústnej rozprave, pán poslanec Borguľa, nech sa páči, máte slovo.
Šeliga, Juraj, podpredseda NR SR (2021-01-12):
Ďakujem pekne. V rozprave vystúpi ako ďalšia pani poslankyňa Zemanová za poslanecký klub Sloboda a Solidarita. Nech sa páči, pani poslankyňa.
Zmajkovičová, Renáta, podpredsedníčka NR SR (2013-04-30):
S faktickou poznámkou pán poslanec Lipšic, s reakciou.
Kuffa, Štefan, poslanec NR SR... (2022-06-21):
... a tie útoky, ktoré sú voči tebe nasmerované, to je tá cesta správna, ktorou ideš. A skrze teba tieto útoky, ktoré sú, to sú útoky voči rodine. Všetci títo posmievači, ktorí sa ti posmievali, nezľakni sa ich ani sa ich neboj, neni sa čoho, lebo sú to obyčajní strachopudovia, ktorí sa boja rodín, našich rodín. Ja už si neviem predstaviť, ale nieže predstaviť, ale človek to tu zažíva v pléne Národnej rady, zákonodarcovia, Juraj, si zober takto, sú proti rodinám? A tuná skučí niekto, lebo ja budem mať viacej peňazí, lebo však ja mám dobrý príjem. No ale ak to berieš úprimne, ak ty poznáš vo svojom okolí a každý máme vo svojom okolí chudobné rodiny, no tak podeľ sa spokojne s tými, ktorých v okolí máš. Ja mám zase tento názor, či si bohatý, alebo si chudobný, každé dieťa, či z chudobnej, či v bohatej rodine, zaslúži si pozornosť spoločnosti, zaslúži si našu pozornosť, zákonodarcov, a treba dať týmto rodinám. Viete, to skučanie, ktoré tuná, to kvílenie, ktoré, a to presne ako si povedal, tisíc pseudodôvodov si tu budú hľadať na to, ako rodinám nedať, vrátane pani prezidentky našej. To je úplne ostuda, to je hanba. 500-tisíc pre samosprávy? Nezaslúžia si nič, dobre ma počujete, nič si nezaslúžia, tu budete skučať, lebo nebudú mať na šport. No ale veď to krúžkovné je na čo? Veď tie deti budú adresne dávať na ten šport. Čo to vy tuná zavádzate celú spoločnosť a všetko? To je desaťtisíc pseudodôvodov. A dôvod je prozaický a to je práve ten, len byť proti rodinám. Každá jedna rodina si zaslúži dôstojnosť a každé dieťa má svoju ľudskú dôstojnosť a každé naše dieťa túto podporu si zaslúži. Aj to krúžkovné, ktoré bolo takto cielené, je veľmi dobre mienená vec.
Danko, Andrej, predseda NR SR (2018-03-23):
Prosím o zaujatie miest, páni ministri. (Krátka pauza.) Vážená Národná rada, vážené panie poslankyne, vážení páni poslanci, teraz pristúpime k rokovaniu o Programovom vyhlásení vlády Slovenskej republiky a žiadosti vlády o vyslovenie dôvery . Vítam predsedu vlády Slovenskej republiky pána Petra Pellegriniho. (Potlesk.) Vítam ostatných členov vlády. (Potlesk.) Programové vyhlásenie vlády má parlamentnú tlač 913. Do Národnej rady bolo doručené včera 22. marca 2018. Ihneď bolo zverejnené na webovom sídle Národnej rady a taktiež bolo doručené všetkým výborom. Dávam slovo predsedovi vlády Slovenskej republiky Petrovi Pellegrinimu, aby predniesol programové vyhlásenie vlády a požiadal Národnú radu o vyslovenie dôvery vláde.
Fořt, Stanislav, poslanec NR SR (2011-02-11):
Chcel by som privítať podnet kolegu Kalista k tomu, že navrhuje alebo otvára horúcu tému, ale tému, o ktorej určite minimálne odborne v zdravotníctve je potrebné diskutovať. A aj ohlasy ostatných kolegov svedčia o tom, že tu táto diskusia doposiaľ chýbala, je ju potrebné otvoriť a je ju potrebné otvoriť na odbornej úrovni. Preto si myslím, že viacerí z nás pociťujú, že táto diskusia chýba a tento podnet k jej otvoreniu privítam.
Szalay, Tomáš, poslanec NR SR (2023-11-15):
Na pána Oskara Dvořáka reagujem, pretože on túto tému vytiahol a povedal, že je to nebezpečné a ja mu dávam za pravdu, že je to nebezpečné a toto je krok, ktorý sa dá urobiť bez ohľadu na to, či je, alebo nie je dobre napísaná OSN-ka. Tento krok sa dá urobiť a má sa urobiť veľmi rýchlo. Je absolútna pravda, že ženy, ktoré rodia v pôrodniciach s malým počtom pôrodov, tak vo výsledku majú trikrát väčší počet hemorágií po pôrode a tie deti prichádzajú do nebezpečného prostredia. Na Slovensku máme takýchto pôrodníc asi päť a každý ďalší deň, čo tieto pôrodnice fungujú, sú rizikom pre tie matky a pre tie deti. Čiže v tomto dávam Oskarovi Dvořákovi za pravdu.
Hrnčiar, Andrej, podpredseda NR SR (2016-11-30):
Končím možnosť nahlásiť sa s faktickými poznámkami. Na vystúpenie pána poslanca nie sú žiadne poznámky. Len by som chcel doplniť, že zajtra o jedenástej sa nehlasuje. Vyhlasujem rozpravu za skončenú. Pýtam sa spravodajkyne, či sa chce vyjadriť k rozprave. Nech sa páči.
Číž, Miroslav, podpredseda NR SR (2015-12-21):
S reakciou na faktické poznámky pán poslanec Poliačik.
B. Bugár, podpredseda NR SR: (2004-05-13):
(Hlasovanie.) Prítomných je 133 poslancov, za návrh 8, proti 51, zdržalo sa 73, nehlasoval 1. Konštatujem, že ani tento návrh sme neschválili. Nech sa páči.
Hrušovský, Pavol, podpredseda NR SR (2011-05-19):
Ešte, prepáčte, pán poslanec Vážny. Zapnite mikrofón pánu poslancovi Vážnemu.
Nachtmannová, Oľga, poslankyňa NR SR (2015-06-15):
Ďakujem pekne za slovo. Pán poslanec Lipšic, vy ste ma teraz veľmi prekvapili v závere vášho vystúpenia, lebo zišli sme sa tu kvôli kauze Gorila. V svojej úvodnej reči ste rozprávali o kauze Gorila. A v závere tohto vystúpenia poviete, že kauza Gorila je iba také malé neškodné zvieratko. Takže tie milióny, miliardy, ktoré sa vtedy rozdávali, teraz som si preletela, aby som si pripomenula celú tú kauzu, veď tam ozaj lietajú, tam sa povie, ten poslanec je bezproblémový, toho uplatíme 4 miliónmi korún, to bolo za druhej Dzurindovej vlády, s ďalším sú problémy, tak mu dáme pozemky za 40 korún za meter štvorcový, veľmi lukratívne. Toto sa všetko vyskytuje v Gorile. Toto je neškodné zvieratko? Teraz mi práve všetci hovorili, že chceme, aby sa tá kauza vyšetrila. A vy tu teraz takéto niečo rozprávate? Neviem, či to nie je tým, že ste počítali s takým faktorom, že táto schôdza nebude, ale uvedomujete si veľmi dobre, že táto kauza ozaj súvisí s druhou vládou Mikuláša Dzurindu. Veď vy ste v roku 2009 vystúpili s tým, že sa kupovali poslanci, tak ste o tom asi niečo vedeli. Takže asi to nie je také neškodné zvieratko. Ďakujem. (Potlesk.)
Laššáková, Jana, podpredsedníčka NR SR (2015-11-27):
Predsedajúci riadi schôdzu.
Bugár, Béla, podpredseda NR SR (2017-05-11):
Nech sa páči, pán poslanec Dostál, môžte položiť doplňujúcu otázku.
Pčolinský, Peter, poslanec NR SR (2017-12-07):
Ďakujem veľmi pekne. Pán kolega, chcem vám poďakovať za toto vystúpenie, lebo naozaj obsiahnuť a popísať aspekty rozpočtu Sociálnej poisťovne je veľmi zložité. Snažil som sa počúvať, čo hovoríte, a zaujala ma najmä tá časť, kde ste rozprávali o vymáhaní predpísaného poistného. Sú tam veľké problémy s exekúciami, dnes vieme, že máme vyše 30-tisíc, skoro 40-tisíc dôchodcov, ktorí sú v exekúcii. Máme tam problémy s vymáhaním toho poistného a ja si myslím, že pán generálny riaditeľ by mal zvážiť už nami niekoľkokrát predkladaný návrh exekučnej amnestie, ktorý predpokladá, že Sociálna poisťovňa by odpustila penále a úroky dlžníkom a tým pádom by sa dostala aj k väčšiemu balíku peňazí, ktorý dnes reálne nemá. Čiže ja len chcem ešte raz poďakovať za toto fundované vystúpenie a verím, že aj v budúcnosti sa vyjadríš k týmto témam. Ďakujem pekne.
Pročko, Jozef, poslanec NR SR (2024-01-23):
Ďakujem. Pán poslanec, vy ste hovorili o alibizme koalície, ale ten alibizmus vychádza z ich túžob a ja sa tak, videl som taký film že Po čom ženy túžia, už bol aj že Po čom muži túžia a keby som sa tak zamyslel, že po čom túži Susko, on túži byť prvý minister spravodlivosti, ktorý zvýši kriminalitu? On túži byť zodpovedný za to, že nám Európska únia zoberie peniaze? On túži po tom, aby jeho voliči ho nemali radi, lebo ich budú vykrádať? Alebo len sucho slúži Ficovi, lebo je servilný a oddaný tomuto šéfovi ich bandy? Ale prečo Susko slúži Ficovi? Čo za to dostane? Veď Susko podľa mňa musí vedieť, a on to vie, aj keď teda o ňom rozprávate, že aký je to intelektuál. Tento intelektuál musí vedieť o tom, že tento zákon je odporné, nechutné svinstvo na ochranu zločincov. Ako môže minister spravodlivosti dovoliť, aby písali tento zákon obvinení, obvinení zločinci? Ako toto môže dovoliť? Dovolí toto intelektom obdarený minister spravodlivosti, ktorý má spravodlivosť obhajovať? Veď to je absolútny nonsens, aby tento zákon písali obvinení, odporným spôsobom kradnúci ľudia z koalície Roberta Fica. Čo kývate hlavou, Susko? Vám nie je hanba?! Ja by som sa tak hanbil na tom, keby som bol minister spravodlivosti a nechám tento zákon písať ľuďom, ktorí sú obvinení.
Bugár, Béla, podpredseda NR SR (2018-05-25):
Pán poslanec bol jediný, ktorý sa prihlásil do rozpravy, preto vyhlasujem rozpravu za skončenú. Pani navrhovateľka, chcete sa vyjadriť v rozprave? Nech sa páči.
Hlina, Alojz, poslanec NR SR (2012-12-18):
Ďakujem veľmi pekne. Je to pravda, teda ak to bolo tak pochopené, tak sa ospravedlňujem, chvalabohu, nie všetci majú trojku plech. Ale ja som to ani tak nemyslel, ale ak to tak vyznelo, tak to korigujem, dobre, že určite to nie je tak. Ale takú drobnú poznámku, že ale ono je to také, a nechcem, taký múdry výraz, ma napadne, že sa tam hodí, a poviem to tak: Ono je to také príznačné, že pre túto spoločnosť, na kolegu pána Mičovského, že ja uznávam, že naozaj, niekde sa nahrádzajú tie bronzové tabuľky plastovými preto, lebo však vieme prečo, že to zvykne miznúť, ale tu, v tomto prípade, na ktorý som ja hovoril, v Paláci Motešických to nesedí, lebo tam by to nemizlo. To hovorí len o tom, že s akými osobnosťami to máme tú česť. Hej, že proste tam to nebolo tento nejaký, že kvôli tomu, aby to nezmizlo, nie, oni to proste tak žijú ten svet, oni vedia, že môžu vybaviť 10 bytov, ktoré vlastne neexistujú, že ich skolaudujú, oni vedia, že nikto nič neurobí, oni sa nikoho neboja, ničoho neboja, tam vytopia x ľudí, tam chudákom, neviem, čo tam bývali x rokov, zničia im životy, to nevadí, lebo oni vedia, že to môžu. O päť budov ďalej je Generálna prokuratúra, keď som sa u pána Tichého o tom rozprával, keď som bol za ním kvôli Trnkovi, tak ani o tom nevedel, teda tvrdil, že o tom nevedel. Viete, to sú, naozaj títo ľudia, títo ľudia si dajú za sklo do výkladu kreslo Lorena, neviem za koľko, ale určite nie za 100 eur, ale na fasádu plastovú tabuľku, ktorá sa javí ako bronzová. To je tá úbohosť, to je to rozkrytie toho, že s akými osobnosťami to v tomto prípade máme tú česť. Ale to je, žiaľ, aj s inými osobnosťami, ktoré sa tvária, že sú a máme tú česť, to nie sú tí Morganovci, Keneddyovci, ktorých ich deti už hrali na klavíri a učili sa po francúzsky, ešte horšie ako ich rodičia.
P. Paška, predseda NR SR: (2009-09-16):
(Hlasovanie.) 137 prítomných, 82 za, 55 sa zdržalo. Sme v treťom čítaní . Otváram rozpravu. Nemám prihlášku. Vyhlasujem rozpravu za skončenú.
Mičovský, Ján, poslanec NR SR (2014-07-01):
To mám, áno, ale poslaneckých klubov nie.
Kollár, Boris, predseda NR SR (2021-11-12):
Ďakujem pekne, pán poslanec. Strašne kričíte. (Smiech v sále.) Ten, ten text, my by sme vám rozumeli, vašemu slovu, aj keby bolo tichšie, pri všetkej úcte. S ďalšou faktickou poznámkou vystúpi pán Kočiš.
M. Číž, podpredseda NR SR: (2008-11-27):
Teraz vystúpi v rozprave pán poslanec Eduard Kukan, má slovo.
Šeliga, Juraj, podpredseda NR SR (2021-02-24):
Pani poslankyňa Kavecká s reakciou na faktické poznámky, nech sa páči.
Baránik, Alojz, poslanec NR SR (2020-12-04):
Ďakujem pekne. Kolegyne, kolegovia, pani ministerka, dovoľte, aby som vás informoval o prerokovaní vládneho návrhu zákona vo výboroch. Národná rada uznesením č. 344 z 21. októbra 2020 pridelila návrh zákona na prerokovanie ústavnoprávnemu výboru, a to aj ako gestorskému výboru, a určila lehotu na jeho prerokovanie v druhom čítaní. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval a odporúčal ho Národnej rade schváliť. Časť IV spoločnej správy obsahuje 45 pozmeňujúcich návrhov. Gestorský výbor odporúčal hlasovať o všetkých bodoch spoločne s odporúčaním schváliť. Gestorský výbor zároveň odporúča Národnej rade uvedený návrh zákona schváliť a aj ako celok. Správa ústavnoprávneho výboru o prerokovaní návrhu zákona (tlač 271a) bola schválená uznesením ústavnoprávneho výboru z 25. novembra 2020. Týmto uznesením ma zároveň výbor ako spravodajcu poveril, aby som na jeho schôdzi Národnej rady informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.
Číž, Miroslav, podpredseda NR SR (2015-04-15):
Čas uplynul. Pán poslanec Daniš.
Ľ. Vážny, poslanec: (2003-10-28):
Z. Martináková, podpredsedníčka NR SR: Prosím, hlasujeme o postúpení zákona do tretieho čítania. (Hlasovanie.) Prítomných 136 poslancov, za návrh hlasovalo 121, zdržalo sa 15. Postúpili sme návrh zákona do tretieho čítania.
B. Bugár, podpredseda NR SR: (2005-10-25):
Budeme pokračovať prvým čítaním o vládnom návrhu zákona o vykonaní príkazu na zaistenie majetku alebo dôkazov v Európskej únii (tlač 1317). Pán podpredseda vlády, nech sa páči, máte slovo.
Jurinová, Erika, podpredsedníčka NR SR (2015-09-22):
Ďakujem, pán minister. Dávam slovo spoločnej spravodajkyni z výboru pre hospodárske záležitosti, poslankyni Lei Grečkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Šeliga, Juraj, podpredseda NR SR (2020-07-09):
Pán poslanec Tóth.
Pellegrini, Peter, predseda NR SR (2015-04-23):
Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny 55 otázok na predsedu vlády a na členov vlády 21 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa odpovedať nebude. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície Ľubomíra Vážneho, ktorého prosím, aby oznámil, kto z členov vlády bude odpovedať na otázky za neprítomných členov vlády. Ja ešte len upresním, aby nevznikli žiadne dohady, pán predseda vlády je na ceste na mimoriadnu Radu v Bruseli, takže išlo o odôvodnené ospravedlnenie. Nech sa páči, pán podpredseda vlády, máte slovo.
P. Hrušovský, predseda NR SR: (2004-12-01):
Teraz prosím pani poslankyňu Majdovú, členku výboru pre obranu a bezpečnosť, aby Národnú radu informovala o výsledku prerokovania návrhu vo výboroch a o návrhu uznesenia Národnej rady k predloženému návrhu vlády. Nech sa páči, pani poslankyňa. M. Majdová, poslankyňa: Ďakujem za slovo. Vážený pán predseda, vážené panie poslankyne, vážení páni poslanci, dovoľte, aby som vás ako poverená spravodajkyňa gestorského výboru, výboru pre obranu a bezpečnosť, oboznámila so spoločnou správou výborov, ktorú náš výbor podáva k návrhu na vyslanie príslušníkov ozbrojených síl Slovenskej republiky do operácie ALTHEA v Bosne a Hercegovine a do veliteľstva NATO v Sarajeve. Predseda Národnej rady Slovenskej republiky svojím rozhodnutím č. 965 z 19. novembra 2004 pridelil predmetný návrh na prerokovanie zahraničnému výboru a výboru pre obranu a bezpečnosť. Zahraničný výbor na svojej schôdzi dňa 26. novembra 2004 vo svojom uznesení č. 134 súhlasil s vyslaním príslušníkov ozbrojených síl do operácie ALTHEA v Bosne a Hercegovine a do veliteľstva NATO v Sarajeve. Výbor Národnej rady pre obranu a bezpečnosť predmetný návrh tiež prerokoval na svojej 44. schôdzi, vo svojom uznesení odporučil Národnej rade, aby rovnako aj vyslovila súhlas s vyslaním príslušníkov ozbrojených síl do operácie ALTHEA v Bosne a Hercegovine a do veliteľstva NATO v Sarajeve. Prílohou správy, ktorú máte na stoloch, je aj uznesenie. Ďakujem za slovo, pán predsedajúci, pán predseda, otvorte, prosím, rozpravu.
Zemanová, Anna, poslankyňa NR SR (2018-05-09):
Ďakujem pekne. V podstate takto, čiže to som povedala a v podstate už iba v § 42, čo je vlastne jeden z tých posledných, z posledných paragrafov, chýba splnomocnenie pre všeobecne záväzný predpis, ktorý teda určí rozsah skúmaných škodlivých a nebezpečných látok, aj tú početnosť, ako často ju treba robiť. A úplne na záver, že v tých prechodných ustanoveniach by som vás požiadala, aby ste doplnili lehotu na odstránenie prekážok prístupu do príbrežnej zóny. Ďakujem pekne.
P. Hrušovský, podpredseda NR SR: (2001-10-30):
(Hlasovanie.) Prítomných je 109 poslancov, za návrh 100, zdržali sa 4,  nehlasovali 5. Návrh sme schválili. Ďalší návrh.
P. Hrušovský, predseda NR SR: (2003-12-16):
(Hlasovanie.) 111 prítomných, 41 za návrh, 15 proti, 51 sa zdržalo, 4 nehlasovali. Pána Barčíka Národná rada nezvolila. Teraz budeme hlasovať o pánovi Petrovi Gajdošovi.
P. Hrušovský, predseda NR SR: (2004-05-20):
(Hlasovanie.) 132 prítomných, 110 za návrh, 4 proti, 17 sa zdržalo, 1 nehlasoval. Návrh sme schválili. Budeme hlasovať o pozmeňujúcom návrhu pani poslankyne Rusnákovej s odporúčaním aj výboru pre vzdelanie, vedu, šport, mládež a kultúru v časti B navrhnutého uznesenia pod č. 299. Pán spoločný spravodajca, môžem?
Dostál, Ondrej, poslanec NR SR (2019-06-24):
No, ďakujem za obe reakcie. Jasné, že dnes je to tak, že gro daní vyberá štát a štát je prípadne ten zlý, keď, keď zvyšuje, no ale tak neviem, či toto je práve najlepším spôsobom, ako sa ideme teraz pomstiť samosprávam, nech si to oni, oni zlížu, že, že naším rozhodnutím, lebo to nie je rozhodnutie samospráv, z ktorého, z ktorého samosprávy budú mať nejaký úžitok, alebo je to rozhodnutie štátu, bude to rozhodnutie parlamentu a znížia sa tým, znížia sa tým príjmy samospráv a možno to bude viesť k tomu, že, že samosprávy začnú viacej využívať tie vlastné daňové možnosti, tie dane, ktoré majú k dispozícii, a teda ich aj, teda ich aj možno zvyšovať alebo zvyšovať ich váhu. Ale opäť si nie som istý, že to je úplne najlepší spôsob, ako, ako začať zvyšovať váhu vlastných príjmov, vlastných daňových príjmov samospráv tým, že tu schválime ad hoc nejakú novelu, ktorou, ktorou znížime pre ľudí daňové zaťaženie dane z príjmu právnických osôb a tým, tým, tým prinútime samosprávy, aby prípadne uvažovali o jeho zvýšení nejakých vlastných daní, ktoré oni sami môžu určovať. To, s čím súhlasím, to, čo považuje za veľmi dôležité, je, že, že viac treba dávať dôraz na tie príjmy, o ktorých môžu rozhodovať samotné samosprávy, a obmedzovať tie zdroje príjmov, ktoré sú založené na prerozdeľovaní, a najmä nielen takom tom systémovom, že cez podielové dane, ale najmä cez rôzne dotácie, ktoré sú selektívne, selektívne...
Horecký, Ján, poslanec NR SR (2023-12-20):
Ďakujem za slovo, pán predsedajúci. Kolega Jozef Hajko, ďakujem ti veľmi pekne za profesionálnu kvalitnú práce a nielen za prednesenie tohto príspevku za klub, ale aj za to, že sa tejto téme konštruktívne a dlhodobo venuješ a budeme v tom pokračovať aj v budúcom roku, pretože už dnes je vidno, že rozpočet sa bude musieť upravovať nielen pre upresnenie niektorých kapitol, ktoré sú dnes pre krátko, možno aj pre krátkosť času len načrtnuté a neskonkretizované. A, samozrejme, aj vzhľadom na už zopakovaný problém s chýbajúcimi rozpočtovými limitmi. V tejto súvislosti chcem upozorniť na to, že rozpočet Slovenskej republiky, štátny rozpočet, ako hovoríme zákon roka, je ešte intenzívnejšie žitý všetkými nami, všetkými občanmi tejto krajiny. Týka sa všetkých ľudí ešte viac ako kompetenčný zákon, s ktorým sme nesúhlasili a ktorý bol pre hodinou prijatý. A preto by sme očakávali, že tu bude demokratický proces, legislatívny proces maximálne participatívny, hoci, samozrejme, zodpovednosť je na vláde, na predkladateľovi. Preto tiež apelujem na to, aby odporúčania Rady pre rozpočtovú zodpovednosť, najmä v súvislosti s výdavkovými limitmi, boli v maximálnej miere akceptované pre dobro celej krajiny, pre všetkých. Ešte poukážem na dve veci. Jedna je, že ma znepokojuje to, čo Jozef Hajko zdôraznil, že sa pretrváva, respektíve posilňuje závislosť na ruskej rope v čase, keď vojna na Ukrajine, jej koniec je ešte v nedohľadne. V rozpočte vidím aj pozitívne prvky, budem hovoriť o tom pri svojom vystúpení v rozprave v oblasti školstva. Ďakujem.
Grendel, Gábor, podpredseda NR SR (2020-12-04):
Ďakujem, pani ministerka. Dávam slovo spoločnému spravodajcovi z ústavnoprávneho výboru, ktorým je opäť pán poslanec Alojz Baránik, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrušovský, Pavol, podpredseda NR SR (2010-12-07):
Pán poslanec Somogyi.
Sulík, Richard, predseda NR SR (2010-12-15):
Prosím, hlasujte teraz. (Hlasovanie.) Prítomných 142 poslancov, hlasovalo 140 za, 0 proti, 2 sa zdržali. Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Poprosím poslanca Mariána Saloňa, aby uviedol hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Poľskou republikou, ktorou sa mení a dopĺňa Zmluva medzi Slovenskou republikou a Poľskou republikou o spolupráci v boji proti trestnej činnosti a spolupráci na prihraničných územiach podpísaná 23. marca 2004 vo Varšave , tlač 160. Nech sa páči.
Laurenčík, Milan, podpredseda NR SR (2020-04-20):
Prosím, prezentujme sa a hlasujme. (Hlasovanie.) Prítomných 135, za 126, proti 0, zdržalo sa 5, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím pani spravodajkyňu, aby uviedla hlasovanie.
Luciak, Michal, poslanec NR SR (2023-05-09):
Ďakujem veľmi pekne. Kolegyne, kolegovia, ja by som na záver si dovolil tri veci. Chcel by som zareagovať na poznámku, resp. na tému, ktorú otvoril pán poslanec Halák a reagovala na ňu pani ministerka, čo sa týka umeleckých fondov. Pre mňa sa táto téma delí na dve časti. Áno, je pravda, že procesne musíme nájsť riešenie financovania dnes v parlamente v druhom čítaní pozmeňujúcim návrhom, ak na to bude existovať vôľa a spolupráca, a to chcem zdôrazniť, nás s ministerstvom kultúry a ministerstvom financií, inak to riešenie nenájdeme. To znamená, že chcel by som vyzvať, aby od momentu schválenia, prípadného schválenia tohto návrhu zákona v prvom čítaní, kým sa dostaneme v druhom čítaní do výboru ktoréhokoľvek, ale najmä predpokladám gestorského, teda pre, výboru pre kultúru a médiá, aby sme v tejto konštelácii riešenie hľadali. Tá druhá časť sa týka toho, že musíme si povedať, ako tieto fondy fungujú, čo zverejňujú, aké informácie dávajú k dispozícii tým, ktorí ich pravdepodobne budú financovať, to znamená, ľuďom, pretože inú možnosť v tejto chvíli nemáme. A ja by som bol za to, aby sme tie pravidlá nakladania s týmito prostriedkami v jednotlivých fondoch, ktoré sa, samozrejme, líšia, pretože ich závislosť od tých tzv. 2 % a od bývalého odštepu od koncesionárskych poplatkov je veľmi rôzny. To znamená, pozrieť sa v prípade jednotlivých fondov na to, akým spôsobom fungujú, ale zjednotili pravidlá toho, čo majú zverejňovať a ako môžu narábať s prostriedkami, ktoré takto dostanú od občanov prostredníctvom štátneho rozpočtu. To je prvá vec. Druhá vec, ja by som tak isto chcel poprosiť kolegov, rozumiem tomu, že existujú politické výhrady k procesu, akým sme mohli k takémuto návrhu dospieť, ja ich rešpektujem. Zároveň platí, že bol tu nejaký návrh, ktorý sa odohral v čase od zrušenia koncesionárskych poplatkov dodnes, dnes je tu iný a ja by som chcel iba veľmi pekne poprosiť, keby sme s otvorenými očami sa pozreli na návrh, ktorý je pred nami, a zvážili, či jeho výhody nie sú oveľa väčšie ako potenciálne nevýhody, ktoré môže so sebou prinášať. A poslednú vec, budeme o tomto návrhu zákona hlasovať dnes o jedenástej. Ďakujem vám všetkým veľmi pekne.
Valášek, Tomáš, poslanec NR SR (2022-12-08):
To presne bolo mojím plánom, pán predsedajúci. Vďaka za pripomenutie, áno. Ďalšia otázka, ktorá vystala, je, koľko bude celková cena. Dali sme si tú prácu, zistili sme si zhruba, koľko ulíc sa to týka. Tu vznikla jedna nezrovnalosť v tej diskusii o tom, koľko ulíc sa to asi týka bola, zaznel názor, že sa, pokiaľ sa tam zarátajú aj napríklad Námestia hraničiarov či ulice Mladej gardy, môže to byť stovky až tisíce ulíc. Chcem len pripomenúť, že tento zákon sa ani trochu netýka všeobecných názvov ulíc ako Mladá garda či Námestie hraničiarov. Týka sa len a len predstaviteľov režimu. Čiže pokiaľ tu nebol nejaký Jozef Hraničiar, ktorý by bol býval ministrom vnútra za Tisovej vlády, a po ňom je, mesto má pomenované Námestie hraničiarov, tak Námestie Hraničiarov nie je dotknuté touto zmenou zákona. Iná vec je, či by sa Námestie hraničiarov malo volať Námestie hraničiarov, avšak chcem uistiť tých kolegov, čo sa boja, že to budú tisíce a tisíce ulíc, že bavíme sa len a len o uliciach pomenovaných po konkrétnych predstaviteľoch fašistického či iných totalitných režimov. Tretia zmena a tej sa už bude týkať potom môj pozmeňovací návrh, ktorý predložím v rozprave. Tretia otázka bola, že či je tých päť mesiacov od doby schválenia zákona do doby, do termínu, do ktorého musia byť tie názvy ulíc vymenené, či je toto skutočne veľa. My sme v tom prvotnom, v tej prvotnej kalkulácii vychádzali z tých zákonných termínov, ktoré obce a potom následne aj Ústav pamäti národa majú k dispozícii, ale myslím si, že je legitímne opäť po konverzáciách s kolegami z rôznych strán v tomto parlamente plus po konverzácii s Ústavom pamäti národa sme pripravení predĺžiť tú lehotu, ktorou by sa potom, ktorá by plynula medzi teda vstupom zákona do platnosti a tou povinnosťou názvy ulíc zmeniť. Myslíme si, že je to len rozumné. Naším cieľom nie je vyrábať zbytočné starosti, ale naopak uľahčiť tú tranzíciu obciam čo najviac. Takže budem mať potom čoskoro dôvodovú, pardon pozmeňovací návrh, pán predsedajúci. Takže dovoľte mi ukončiť teraz predkladanie toho zákona a potom v rozprave, do ktorej sa hlásim, prečítam už len ten pozmeňujúci návrh. Vďaka.
P. Paška, predseda NR SR: (2008-10-23):
(Hlasovanie.) 134 prítomných, 69 za, 54 sa zdržalo, 11 nehlasovali. Konštatujem, že sme návrh postúpili do druhého čítania.
Vorobelová, Slavěna, poslankyňa NR SR (2022-09-28):
Ďakujem pekne. Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vaľová, Jana, poslankyňa NR SR (2017-02-01):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 17. marca 2017 a v gestorskom výbore do 20. marca 2017. Skončila som, ďakujem.
Jurinová, Erika, poslankyňa NR SR (2017-09-12):
Iba veľmi krátko. Ďakujem kolegyni za pripomenutie aj takýchto skupín, ktoré nie sú celkom poriešené práve v zákone o sociálnom poistení. Ďakujem.
Nemky, Martin, poslanec NR SR (2017-10-12):
Už to ide. Ďakujem veľmi pekne. Pán podpredseda, ja by som ti chcel len poďakovať, že zo svojej pozície možno myslíš aj na tie malé obce a hlavne na tých, tých obyvateľov, ktorí tam žijú a možno nie sú tak, nie sú tak ekonomicky zaujímaví pre tie veľké spoločnosti. Čiže ďakujem, že myslíš aj na tie obce. Ďakujem.
Žiga, Peter, podpredseda NR SR (2024-05-10):
Ďakujem pekne, pán podpredseda vlády. Pred tým, ako otvorím rozpravu, chcem upozorniť kolegov zo strany SNS, že vnášať akékoľvek predmety do sály je neprípustné. Porušujete tým rokovací poriadok. To isté platí aj pre pána poslanca Pročka. Otváram rozpravu o tomto bode programu. Do rozpravy som dostal písomne prihlásených 13 poslancov, za kluby pán Hajko, Jaurová, Kolíková, Kramplová. Riadne do rozpravy prihlásení písomne poslanci Kleinert, Dostál, Holečková, Dubéci, Mesterová, Farkašovský, Michelko, Hlina a pani poslankyňa Marcinková. Podľa príslušného paragrafu 27 rokovacieho poriadku o slovo požiadal podpredseda Národnej rady pán Andrej Danko. Nech sa páči, máte slovo.
Kamenický, Ladislav, minister financií SR (2019-06-18):
Ďakujem pekne, pán predsedajúci. Vážený pán predseda Národnej rady, vážené pani poslankyne, páni poslanci, predkladám na rokovanie Národnej rady návrh zákona, ktorým sa dopĺňa zákon o používaní elektronickej registračnej pokladnice v znení neskorších predpisov, ktorý vypracovalo Ministerstvo financií Slovenskej republiky. Nadväzne na vzniknutú situáciu nedostatku pokrytia trhu registračnými pokladnicami, ktoré majú zabezpečiť online prepojenie so systémami Finančnej správy, sa navrhuje ustanoviť liberačný nástroj pre tých podnikateľov, ktorí vykonali všetky nevyhnutné kroky, avšak s ohľadom na objektívnu skutočnosť nedostatku technických riešení si svoju povinnosť evidovať tržbu nemôžu splniť. Návrh zákona obsahuje propodnikateľské opatrenia, ktorých cieľom je zabezpečenie dostatočného časového priestoru na implementáciu online registračných pokladníc a ochrana podnikateľov pred sankciami z dôvodov, ktoré neboli spôsobené ich vlastným pričinením. Navrhuje sa, aby podnikateľom nebola uložená pokuta, ak spĺňa zákonom ustanovené požiadavky, ktorými sa žiadosť o pridelenie kódu pokladnice eKasa klient a záväzná objednávka u výrobcu, dovozcu, distribútora, ktorý má certifikované technické riešenie. K dnešnému dňu si podnikatelia môžu vybrať z 31 certifikovaných technických riešení od 21 dodávateľov. Kvantifikácia vplyvu na rozpočet verejnej správy predpokladá, že umožnenie používania elektronických registračných pokladníc do 30. septembra 2019 spôsobí výpadok 19,1 mil. eur. Dovoľujem si požiadať o prerokovanie návrhu zákona v skrátenom legislatívnom konaní. Toľko na úvod, ďakujem pekne.
Glváč, Martin, podpredseda NR SR (2019-10-18):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Dvaja poslanci. Končím možnosť prihlásiť sa. Pán poslanec Pčolinský.
J. Počiatek, minister financií SR: (2008-11-25):
Potreba novelizácie zákona vyplynula z vládou schválených koncepčných materiálov: Proexportná politika Slovenskej republiky na roky 2007 až 2013 a Inštitunacionalizácia systému podpory exportu v Slovenskej republike, ktoré konštatujú, že súčasný právny rámec zákona nedokáže adekvátne reagovať na nové trendy v oblasti podpory exportu a s nimi súvisiace novovznikajúce formy podpory proexportnej politiky štátu. Cieľom novelizácie zákona je preto umožnenie širšieho uplatnenia podpory zahraničnoobchodných operácií slovenských vývozcov a dovozcov prostredníctvom poskytovania špecializovaných finančných služieb financovania, poisťovania a zaisťovania vývozných úverov, financovania dovozných úverov na podporu vývozu a prostredníctvom ďalších súvisiacich služieb so zámerom zvýšiť exportnú úroveň slovenskej ekonomiky. Ďakujem za slovo. Skončil som.
Grendel, Gábor, podpredseda NR SR (2021-11-24):
Otváram rozpravu, do ktorej som dostal jednu písomnú prihlášku, od pani poslankyne Lucie Drábikovej, ale najprv sa teda hlási do rozpravy pán spravodajca. Nech sa páči, máte slovo.
Kolíková, Mária, ministerka spravodlivosti SR (2021-05-04):
Ďakujem veľmi pekne, pán predsedajúci. Vážené panie poslankyne, vážení páni poslanci, je mi naozaj cťou a mám radosť, že môžem v rámci druhého čítania predniesť úvodné slovo k zákonu, k vládnemu návrhu zákona, ktorý sa týka obetí trestných činov. Jedná sa o právnu úpravu, ktorá je kľúčová pre zlepšenie ochrany obetí trestných činov. Sú tu naozaj systémové riešenia, ktoré súvisia nielen s tým, aby odškodňovanie obetí násilných trestných činov bolo jednoduchšie aj pre samotné obete. Vedeli sme to riešiť už v momente, keď je zrejmé, kto je páchateľ a nie až na konci celého trestného, trestného konania. Respektíve keď vieme, že sa takto stal trestný čin a máme tu jasnú obeť násilného trestného činu, aby sme už vedeli vlastne na začiatku, na začiatku trestného konania, keď je zrejmé, že skutok sa stal, len nie je zrejmý páchateľ, sme vedeli takúto obeť odškodniť. To je úplne kľúčová zmena pri odškodňovaní obetí trestných činov. Rovnako zavádzame spravodlivejší systém pre ochranu, pri ochrane obetí trestných činov, ktorá súvisí s odškodňovaním, a to je to, že vlastne určujeme sumu, na ktorú má jednoducho obeť trestného činu nárok, bez ohľadu na to, koľko je tých obetí v danom prípade. Rovnako čo je kľúčové v rámci právnej úpravy, je, že zavádzame tzv. intervenčné centrá v rámci jednotlivých krajov ako nový prvok systémový, aby v prípade osobitne domáceho násilia to bolo jasné zariadenie, ktoré je nápomocné pre obeť domáceho násilia a vlastne od začiatku mohlo uchopiť asistenciu a pomoc pre takúto obeť, kedy sa jedná o otázku, či začať občianskoprávne konanie, trestné konanie, ktoré súvisí napríklad so zákazom priblíženia sa násilníka k obeti trestného činu a môže k tomu urobiť potrebné kroky a poskytnúť mu asistenciu. To by som povedala, že to je možno v stručnosti to kľúčové, čo súvisí s touto právnou úpravou. Ak by boli akékoľvek ďalšie otázky, tak som k dispozícii. Dovoľujem si vás požiadať o podporu tomuto vládnemu návrhu zákona.
Šeliga, Juraj, podpredseda NR SR (2020-10-20):
Adresujete to pánovi spravodajcovi.
Bugár, Béla, podpredseda NR SR (2011-11-30):
Na vystúpenie pána poslanca s faktickou poznámkou pán poslanec Chren ako jediný. Nech sa páči.
P. Hrušovský, predseda NR SR: (2003-12-04):
B. Hanzel, poslanec: Ďakujem pekne. Ja chcem len jednu vec potvrdiť z toho, čo hovoril pán kolega o tom zdaňovaní v zahraničí. Ja tiež mám s tým osobnú skúsenosť, keď som prišiel na Slovensko, som tu vykázal určitý príjem, ktorý som poslal do Švédska ako podklad, a tam mi ho celý zdanili, až kým som nedostal odtiaľto potvrdenie, že to bolo zdanené, tak mi tú sumu vrátili, takže znova vravím, je to naozaj tak, že keď nezdaníme tu, tak celý tento príjem, čo tu máme, v určitých prípadoch zdaníme celý v zahraničí. Takže nie je vždy výhoda mať tu nezdanený subjekt alebo... Je to naozaj tak. Stalo sa mi to, mám to z vlastnej skúsenosti. Ďakujem pekne.
Grendel, Gábor, podpredseda NR SR (2020-04-28):
Pán poslanec Čekovský.
Šeliga, Juraj, podpredseda NR SR (2020-06-03):
Dobre. Panie poslankyne a páni poslanci, tí, ktorí máte záujem počúvať, sledovať a zapájať sa ďalej do rozpravy, poprosím vás, aby ste sa utíšili a mohli sme pokračovať, a tí, ktorí máte iný program alebo idete do svojich pracovní, tak tiež vás poprosím, aby ste tak učinili, aby sme mohli rokovať ďalej. (Ruch v sále. Krátka pauza.) Dobre. Pán poslanec Suja; a ostatných poprosím, aby sa utíšili; nech sa páči, váš čas.
B. Bugár, podpredseda NR SR: (2003-11-11):
(Hlasovanie.) Prítomných 127 poslancov, za návrh 126, nehlasoval 1. Konštatujem, že tieto návrhy sme prijali. Nech sa páči.
P. Paška, predseda NR SR: (2009-06-03):
A do rozpravy je písomne za klub Slovenskej národnej strany prihlásený aj predseda Slovenskej národnej strany pán poslanec Slota. Nech sa páči, máte slovo.
V. Veteška, podpredseda NR SR: (2005-05-24):
J. Heriban, poslanec: Ďakujem za slovo, pán predsedajúci. Ja by som len krátko zareagoval na pani poslankyňu Tóthovú. Chcel by som podporiť veľa návrhov, ktoré ona dávala, respektíve spochybnila určité návrhy, ktoré sú predložené v pozmeňujúcich návrhoch. Chcel by som upozorniť na § 65, kde sa hovorí, že rozsah, formu a vysielací čas určí rada, keď sú porušené § 16, § 19 a § 20. Ja by som chcel upozorniť, že ak rada takto široko môže určovať, rozhodovať sa, tak vlastne môže sa stať, že môže zásadne vstupovať do vysielania vysielateľov a môže, povedzme, v hlavnom vysielacom čase nariadiť päťstranový text, ktorý vôbec do vysielania nepatrí. To znamená, neviem si predstaviť, aby takto široko boli koncipované možnosti zasahovať do vysielania a, samozrejme, to môže v niektorých prípadoch úplne poškodiť vysielateľa a tých, ktorí musia reagovať na nariadenia rady. Rovnako v § 66 len zopakujem to, čo už povedala pani poslankyňa. Takto, ako je koncipovaný tento paragraf, môže nastať korupcia, pretože rada v jednom prípade sa môže rozhodnúť a zastaví vysielanie, v inom prípade bude reagovať celkom inak a ja si myslím, že tak, ako je zákon postavený, tak práve všetky paragrafy sa snažili korupciu zmenšiť na minimum. Ďakujem.
P. Abrhan, poslanec: (2004-03-03):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje potrebné informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve EÚ problematika návrhu zákona nie je upravená. Návrh sa nedotýka prioritných oblastí uvedených v čl. 70 Európskej dohody o pridružení a čl. 81 upravujúcom oblasť životného prostredia. Problematika vládneho návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky zo 16. februára 2004 č. 596 a podľa § 71 rokovacieho poriadku Národnej rady navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby výbory predmetný návrh zákona prerokovali v lehote do 23. apríla 2004 a gestorský výbor do 30. apríla 2004. Ďakujem.
M. Hort, podpredseda NR SR: (2007-06-19):
Otváram týmto všeobecnú rozpravu k tomuto návrhu zákona. Konštatujem, že do rozpravy som nedostal žiadnu písomnú prihlášku. Ako prvý sa do rozpravy prihlásil predseda Národnej rady pán Paška. Ale skôr, pán predseda, než vám dám slovo, pýtam sa, kto ďalší sa hlási písomne do rozpravy? Pardon, ústne do rozpravy, prepáčte. Nikto. Ďakujem. Uzatváram ďalšiu možnosť hlásenia sa ústne do rozpravy. A dávam slovo prvému prihlásenému, ktorým je predseda Národnej rady. Nech sa páči.
Droba, Juraj, poslanec NR SR (2010-11-04):
Ja chcem povedať, že slovo poslanec, mnohí na verejnosti vnímajú ako nadávka a nechcem, aby mi nadávali, že som poslanec, preto si myslím, že posledných 30 minút, ktoré sme tu strávili, bolo úplne jalových. Navrhujem, aby sme takéto debaty nemali, aby sme neboli osobní, aby sme boli vecní. (Prerušenie vystúpenia predsedajúcim.)
Hrnčiar, Andrej, podpredseda NR SR (2019-02-12):
Pani poslankyňa Dubačová.
Nicholsonová, Lucia, podpredsedníčka NR SR (2016-04-28):
Ďakujeme veľmi pekne pani poslankyni Zemanovej za to, že odôvodnila svoj návrh. Nech sa páči, zaujmite, prosím, miesto pre navrhovateľov. Teraz poprosím pána poslanca Fecka z gestorského výboru pre pôdohospodárstvo a životné prostredie a dávam mu slovo ako spravodajcovi. Ďakujem pekne.
Hrnčiar, Andrej, podpredseda NR SR (2018-03-14):
Prosím prezentujme sa a hlasujme. (Hlasovanie.) Prítomných 117, za 77, proti 15, zdržalo sa 20, nehlasovali 5. Konštatujem, že sme v treťom čítaní . Otváram rozpravu. Hlási sa niekto do rozpravy? Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Nech sa páči, pán spravodajca.
Osuský, Peter, poslanec NR SR (2019-06-25):
Ďakujem pekne. No, pán poslanec Uhrík, vašim voličom sa to, čo ste povedali, určite iste páčilo. Ja musím povedať, že dobre, že ste hovorili o tom, že niekto vymyslí problém. Vy ste vymysleli problém. Keby ste v živote venovali tri minúty čítaniu toho, čo je predložené, tak by ste nemohli vypustiť takú hlúposť, akože sa to týka zdravotnej dokumentácie. Skúste tam nájsť niekde tento dríst. Nenájdete, lebo ste si ho vymysleli. Tak ako ste vymysleli to, že sú tam beznádejné existencie na tom juhu, lebo nevedia po slovensky a sú nepoužiteľní. Ale tie, ak to je pravda, čo si nemyslím, že je to tak, že teda tam tí ľudia nevedia slova slovensky a sú stratení, tak napriek tomu, že máme ten dobrý zákon, ktorý hovoríte, že my ideme rozvrátiť, tak je ten stav, ktorý ste našli. To znamená, asi tá, ten prvý článok toho zákona nezachránil toho človeka, o ktorom hovoríte, že je stratený. Z toho vyplýva, že vonkoncom na tom toto nič nemení. Vy hovoríme o tabuľkách obcí. No ako ste správne povedali, prišlo zo z ministerstva vnútra, má to zrejme nejaké dôvody dopravnotechnické alebo iné, farba by z biela na modrú, ale neviem, či ste si nevšimli, že SaS neobsadzuje ministerstvo vnútra nejaký piatok. Takže hovoriť o ministerstve vnútra a potom priamo preskočiť na SaS je tiež ukážka, argumentácia, ktorú môžu akceptovať len tí, čo seno žerú. Takže takýto je asi obsah tohto posolstva, a preto musím povedať, že je ťažko na jednotlivosti reagovať, lebo bod za bodom sú to iste z pohľadu vašej klientely hrdinské slová, ale z pohľadu toho, čo leží na stole, keby ste si to prečítali, tak je to úplne mimo misu všetko to, čo ste tu o tom povykladali.
Kolesík, Andrej, poslanec NR SR (2015-03-13):
Ďakujem, pán predsedajúci. Veľmi stručne. Áno, na vašu otázku, pán poslanec Zajac, je odpoveď áno. Samozrejme, že sme konzultovali ako predkladatelia, mimochodom, členovia výboru pre hospodárske záležitosti, do ktorého gescie patrí aj cestná doprava, a teda aj veci súvisiace s mýtom, tak sme túto našu novelu konzultovali s ministerstvom dopravy, výstavby, regionálneho rozvoja, s príslušnými sekciami. Najmä so štátnym tajomníkom, pod ktorého spadá oblasť dopravy. Samozrejme, že boli oslovení a v diskusii tento návrh zákona nejakým spôsobom komentovali a ovplyvňovali aj predstavitelia dopravcov, najmä teda ČESMAD a UNAS. Neviem, čo tam vidíte problematické, alebo ja nevidím problém v tom. Je to naša zákonodarná iniciatíva, ktorú máme ako poslanci Národnej rady. Sme z príslušného gesčného výboru. Komunikovali sme s príslušným rezortom. Nehľadajte za tým niečo, čo tam nie je. A, kolegovia, ja som prekvapený z toho záveru diskusie. Ak považujete znižovanie pokút za mýtne delikty za korupciu, tak to som teda veľmi z toho prekvapený. Jednoducho, ako to bolo aj povedané, pán poslanec Zajac to tiež povedal, pri nastavení mýtneho systému boli tie pokuty nastavené vysoko, tak aby boli odstrašujúce. Aby odstrašili porušovateľov prípadných, aby sa ich jednoducho báli. Dnes je systém zabehnutý a funguje a je tu priestor, aby sme tieto pokuty znížili, a o tom je naša novela, kolegyne, kolegovia, o ničom inom. Ďakujem veľmi pekne. Skončil som, pán predsedajúci.
Kazda, Radovan, poslanec NR SR (2021-07-23):
Musím sa vrátiť k tomu, aj keď už sa mi ani tak veľmi nechce. Pán poslanec Mazurek, ja som nepovedal, ja som nepovedal, že navrhujem spoplatňovanie, spoplatňovanie liečby. Ja som urobil v tom mojom rozpravovom príspevku takú vec, že ja som navrhol alternatívne riešenie a išiel som s ním polemizovať. Tú chybu, ktorú som ja urobil, je, že som nejakým spôsobom precenil vašu spôsobilosť počúvať a vašu spôsobilosť vnímať spôsob argumentácie tém, keď niekto predloží tézu, nejaké alternatívne riešenie a následne ho spochybní, následne povie, že to riešenie má slabiny a prečo má slabiny. Rozumiem tomu, budem si nabudúce dávať pozor, keď tu budete, pre istotu, pre istotu sa budem vyhýbať takejto ťažšej, náročnejšej debate, lebo vy si z toho teraz zoberiete, že ja som niečo navrhol. Nie, ja som to nenavrhol. Nabudúce si dám veľký pozor a pokiaľ s tým budete pokračovať, tak budem opúšťať sálu, ako opúšťam sálu častejšie pri prejavoch pána Suju. Obidvaja sa vyznačujete veľmi silným, hutným hlasom, ktorý nie je spôsobilý povedať nejaký argument. Nerobí mi to dobre, žiaľ, je to tak. Rád počúvam argumenty a podávané vecne a slušne. Takže ešte raz, skúsim to zopakovať tretíkrát, lebo pán Mazurek zjavne zase nepočúva. Pán poslanec Mazurek, ja som to nenavrhol, ja som navrhol tézu, ja som s ňou polemizoval a následne som povedal, že tadiaľto cesta nevedie. To je celé. Ďakujem.
Baránik, Alojz, poslanec NR SR (2023-02-02):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Zelník, Štefan, poslanec NR SR (2016-05-24):
Ďakujem za slovo. Chcem poprosiť členov zdravotného výboru, že poslanecký prieskum bude o 12.00 hod., autobus bude pristavený o trištvrte na dvanásť, ale odchod bude o 12.00 hod. Ďakujem.
Číž, Miroslav, podpredseda NR SR (2015-02-18):
S faktickými poznámkami páni poslanci Jarjabek, Brocka, Martvoň, Senko, Kolesík. Uzatváram možnosť prihlásiť sa s faktickou poznámkou. Slovo má pán poslanec Jarjabek.